Alþjóðlega kvikmyndahátíðin í Sao Paulo í Brasilíu stendur fyrir stærðarinnar norrænum fókus frá 22. október – 4. nóvember þar sem fjöldi kvikmynda frá Íslandi , Danmörku , Svíþjóð , Noregi og Finnlandi verða sýndar . Íslensku myndirnar eru 13 talsins . Sjaldan hafa verið sýndar jafn margar íslenskar myndir við sama tækifæri á erlendri grund , segir í tilkynningu frá Kvikmyndamiðstöð Íslands . Rúnar Rúnarsson leikstjóri og handritshöfundur Þrasta og Grímur Hákonarson leikstjóri og handritshöfundur Hrúta verða viðstaddir fókusinn í boði hátíðarinnar . Einnig verða framleiðendurnir Lilja Ósk Snorradóttir hjá Pegasus og Davíð Óskar Ólafsson hjá Mystery viðstödd fókusinn og munu halda ræður á umræðuvettvangi sem kallast „ Meeting Brazil and the Nordics “ . Á umræðuvettvanginum mun fólk úr kvikmyndageirum Brasilíu , Íslands , Danmörku , Svíþjóðar , Noregs og Finnlands sameinast og ræða nýja möguleika á meðframleiðslu ásamt nýjum dreifingarleiðum , sýningarmöguleikum og nýrri tegund sölu á listrænum kvikmyndum . Myndirnar 13 verða sýndar í nokkrum flokkum og eru sem hér segir :